**DŽIUGI ŽINIA KALVARIJOS SAVIVALDYBĖS GYVENTOJAMS:**

**ĮGYVENDINTAS ES LĖŠOMIS FINANSUOJAMAS PROJEKTAS –**

**”GERIAMOJO VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA KALVARIJOS SAVIVALDYBĖJE “**



Vanduo. Net nesusimąstome, kad toks įprastas ir buityje naudojamas elementas yra vienas kertinių visatos gaivalų. O remiantis naujausiais moksliniai tyrimais – gali būti esminis gydymo elementas, kuris manoma netgi turi atmintį ir tuo būdu talpindamas informaciją ir ją perduodamas mūsų kūnui, gali jį gydyti. Bet galime palikti šias paslaptingas savybes savai eigai ir tiesiog prisiminti, kad tai yra gyvybingumo šaltinis ir kad vandenį būtina gerti kasdien. Tam, kad vanduo patektų į mūsų namus ir būtų iš tiesų geriamas, jis turi praeiti nemažą kelią. Šiais laikais mažuma žmonių naudojasi tiesioginiu vandens gavimu iš šulinių, o ir jų kokybė yra abejotina dėl įvairių mikroelementų, kurie gali būti ir pavojingi sveikatai. Net jeigu vanduo yra bespalvis ir bekvapis, tai dar nereiškia, kad jis yra tinkamas naudoti ir tą turėtumėm sužinoti, gavę patvirtinimą iš cheminių laboratorijų. Tokiais cheminiais tyrimais ir vandens kokybe bei kokybiško vandens tiekimu į namų ūkius ir rūpinasi licencijuoti vandens tiekėjai. Net nesusimąstom pro kokią gausybę technikos stebuklų vanduo turi praeiti kol į namus patenka kaip tinkamas gerti sveikatos ir energijos šaltinis. Tokiems vandens vartotojų poreikiams tenkinti ir kuriami projektai, finansuojami iš Europos Sąjungos lėšų.

Pastaruosius keletą metų itin aktyviai yra įgyvendinami vandentvarkos projektai su tikslu – **suteikti galimybes gyventojams prisijungti prie centralizuotos vandens tiekimo ir nuotekų tvarkymo sistemos bei gauti kokybiškas vandens tiekimo ir nuotekų tvarkymo paslaugas**. Šių projektų pagrindinės įgyvendinamos veiklos – tai vandentiekio ir nuotekų tinklų tiesimas bei vandens gerinimo, nuotekų valymo įrenginių statyba.

Kalvarijos savivaldybėje problemos, susijusios su vandens kokybe ar galimybe prisijungti prie vandentiekio/nuotekų tinklų yra uoliai sprendžiamos ir per pastaruosius pora metų itin pasistūmėjo dėl UAB „Kalvarijos komunalininkas“ inicijuojamų projektų, kurių vienas yra „Geriamojo vandens tiekimo ir nuotekų tvarkymo sistemų renovavimas ir plėtra Kalvarijos savivaldybėje“ Nr. 05.3.2-APVA-R-014-41-0001. Šio projekto sutarties įsigaliojimo data – 2017.05.24. Projekto veiklų įgyvendinimo pradžia – 2015.04.03, projekto veiklų įgyvendinimo pabaiga - 2019.11.28. Projekto pabaigos data – 2020.02.20. Projektui finansavimas skirtas pagal 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 įgyvendinimo priemonę „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“. Šio projekto išlaidų suma 881 481,48 eur. Europos Sąjungos struktūrinių fondų (Sanglaudos fondas) lėšos minimam projektui sudaro 437 252,87 Eur, o kita projekto lėšų dalis – 444 228,61 Eur yra finansuojama UAB „Kalvarijos komunalininkas“ kartu su Kalvarijos savivaldybe.

 Projekto „Geriamojo vandens tiekimo ir nuotekų tvarkymo sistemų renovavimas ir plėtra Kalvarijos savivaldybėje“ sutartis su Aplinkos projektų valdymo agentūra buvo pasirašyta 2017 m. gegužę ir šiuo metu visos veiklos jau yra įgyvendintos. Kalvarijos miesto Vasario 16-osios gatvės gyventojai jau pasinaudojo galimybe ir prisijungė prie naujai nutiestų (nutiesta 130 m atkarpa) nuotekų tinklų. Taip pat ir Kalvarijos miesto Savanorių gatvės gyventojai džiaugiasi vandeniu tekančiu į būstus rekonstruotais vandentiekio tinklais (rekonstruota 650 m atkarpa). Tačiau bene didžiausią poveikį Kalvarijos miesto gyventojai jaučia pastačius naujus vandens gerinimo įrenginius Kalvarijos mieste ir pasak gyventojų – dabar vanduo yra visai kito skonio – žymiai skanesnis. Vandens skonio gerinimu vandens teikėjai be abejo nesirūpina, tačiau deda visas pastangas, kad vanduo būtų tinkamas gerti, švarus ir atitiktų rekomenduojamas higienos normas, o pasak ekspertų tada ir vandens skonis yra geras. Projektas galutinai yra įgyvendintas, kurio dėka ne tik Kalvarijos, bet ir Jungėnų kaimo gyventojai gali džiaugtis kokybišku vandeniu, kur išgaunamas požeminis vanduo tiekiamas leidžiant per naujus vandens valymo įrengimus.

Manoma, kad geras, kokybiškas vanduo yra ne tik sveikatos ir grožio šaltinis, bet ir labai svarbi maisto pramonės dedamoji dalis, todėl tiek projekto vykdytojai, tiek Kalvarijos ir Jungėnų gyventojai ir verslų vystytojai be galo džiaugiasi vandens kokybe. Net 4723 gyventojams tiekiamas vanduo per naujus vandens valymo įrenginius. Įgyvendinus projektą užtikrintas ilgalaikis technine ir ekonomine prasme vartotojams prieinamas socialiai būtinų vandens tiekimo ir nuotekų tvarkymo paslaugų teikimas.

Minimi projektai yra svarbūs ne tik vietiniams gyventojams, bet visai valstybei, nes užtikrinant kokybiško ir sveiko gyvenimo sąlygas, galima inicijuoti tolesnį regionų ekonominio ir socialinio potencialo vystymą.